Jagtet af Interpol i årevis: Nu er dansk kvinde fængslet, og børnene er i de sociale myndigheders varetægt

Lisbeth Markussen, som i årevis har været eftersøgt via Interpol for børnebortførelse, er blevet anholdt i Brasilien af det føderale politi.

Børnene Johanne, 7, Sigurd, 5, og Kristian, 8, er i de sociale myndigheders varetægt.

Deres far, den 41-årige butiksbestyrer, Rico Markussen, fra Viborg har ikke set sine børn siden 1. juli 2015, da hans ekskone under påskud af at skulle på ferie førte dem ud af landet for i marts sidste år at søge asyl i Brasilien.

Rico Markussen bekræfter, at hans ekskone er blevet pågrebet i Sydamerika:

- Det kan jeg forstå, så jeg håber selvfølgelig snart at kunne se mine børn igen, siger han til Ekstra Bladet.

Lisbeth Markussen blev anholdt tirsdag, efter at de danske myndigheder igennem længere tid har forsøgt at få hende og børnene udleveret til Danmark.

Bortførte børn: Hemmelige netværk støtter efterlyste danske kvinder

Ekstra Bladet mødte før påske sidste år Lisbeth Markussen i Belém, hovedstaden i den brasilianske delstat Pará. Hun var sammen med en anden dansk, Angelina Mathiesen, som også havde bortført sine to børn.

Angelina Mathiesen vendte i oktober hjem til Danmark, efter at en brasiliansk dommer havde vurderet, at børnene skulle udleveres til Danmark.

Mor til to skal i fængsel for børnebortførelse

I december blev kvinden idømt halvandet års fængsel, hvilket hun ankede på stedet. Siden hjemkomsten har hun kun set sine børn, som nu bor hos deres fædre, minimalt under overvågning.

Rico så bortført datters fødselsdag på video

Ricos tre børn bortført til Brasilien: Nu må han til lommerne

Eksklusive dagbogsoptagelser fra kvinde på flugt

Ekstra Bladet følger sagen.